recursal/SuperWikiNEXT-32B huggingface dataset:
**Oʻyuvchi ishqorlar** - ishqoriy metallarning suvda yaxshi eriydigan gidroksidlari. Mas, oʻyuvchi natriy IaON, oʻyuvchi kaliy KON. Koʻpgina materiallarni, shilliq parda va terini oʻyish xossasiga ega ("oʻyuvchi" nomi shundan). Sanoatning turli sohalarida qoʻllanadi (yana qarang Ishqorlar). UQ — 1) arava, mashina va mexanizmlarning aylanuvchi qismlarini tutib turadigan detali. Foydali burovchi momentni uzatmaydi. Oʻ.ning aylanuvchi va qoʻzgʻalmas xillari boʻladi; 2) nuqta vaziyatini, yoʻnalishini, sanoq boshini koʻrsatadigan va masshtab birligida olingan toʻgʻri chiziq (koordinata oʻqi); uning ustida yotgan nuqtaning vaziyatini belgilaydi; 3) simmetriya oʻqi (qarang Simmetriya); 4) qattiq jism (mas, giroskop)nmt qoʻzgʻalmas nuqtadan oʻtuvchi oʻqi (oniy aylanish oʻqi); jism shu Oʻ. atrofida burilganda bir vaziyatdan shunga cheksiz yaqin vaziyatga siljiydi; 5) Yerning sutkalik harakati yuz beradigan toʻgʻri chiziq (Yerning aylanish Oʻ.i). Yer markazi orqali yer sirtini geogrik, qutblari kesib oʻtadi. Yerning aylanish Oʻ.iga parallel ravishda osmon gumbazi markazidan oʻtuvchi toʻgʻri chiziq olam oʻqi deb ataladi; 6) materiallar qarshiligida egiladigan balkaning koʻndalang kesimidagi chiziq (neytral Oʻ.); uning nuqtalarida balka oʻqiga parallel boʻlgan normal kuchlanishlar nolga teng boʻladi; 7) harbiy qurollar, ov va sport qurollari (miltiq, pulemyot, toʻpponcha va boshqalar) ning jangovar patroni kallagi (bosh qismi). Oddiy va maxsus (iz qoldiruvchi, zirhteshar, yondiruvchi, signal beruvchi va h.k.) turlari bor. Oddiy Oʻ. qobiq, oʻzak, qoʻrgʻoshin gʻilofdan iborat. Iz qoldiruvchi, yondiruvchi va signal beruvchi Oʻ.larda gʻilof ichiga maxsus moddalar toʻldiriladi. Kalibri (oʻlchami) boʻyicha kichik (6,5 mm), normal (7,5—7,69 mm) va katta (12,7–15 mm) kalibrli turlarga boʻlinadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  


|  |  |
| --- | --- |
| Kimyo | *Kimyoga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Aleksandr Li** (1915-yil, Xabarovsk – vafot etgan yili nomaʼlum) – Oʻzbekiston SSR, Toshkent viloyati, Quyi Chirchiq tumanidagi Mikoyan nomidagi kolxoz rahbari. Sotsialistik Mehnat Qahramoni (1950).

Hayoti
------

Aleksandr Li 1915-yilda Amur viloyati Xabarovskda tugʻilgan. U boshlangʻich maʼlumotni Xabarovskdagi oʻrta maktabda olgan va oʻrta maktabning 6-sinfini tamomlagan. 1937-yilda butun qishloq bilan birgalikda Oʻzbekiston SSR Toshkent viloyatidagi maxsus posyolkaga surgun qilingan. 1950-yillarning boshidan oddiy kolxozchi, Quyi Chirchiq tumani Mikoyan nomidagi dala ekinlari birlashmasi aʼzosi boʻlib ishlagan. Millati koreys.

1950-yilda Aleksandr Li boʻlinmasi 15 gektar maydonning har gektaridan oʻrtacha 82,4 sentnerdan yashil kanop poyasi oldi. SSSR Oliy Kengashi Prezidiumining 1950-yil 13-iyundagi Farmoni bilan „Kolxozda barcha turdagi majburiy topshiriqlar va shartnomalarni toʻliq bajargani, sugʻoriladigan yerlarda qishloq xoʻjaligi mahsulotlari, yashil kanopdan yuqori hosil olgani uchun" Sotsialistik Mehnat Qahramoni unvoni bilan taqdirlangan. Shuningdek, „1949-yilda MTS ishi uchun natura toʻlovlari va [1950-yil]] bahorgi ekinlarni ekish uchun tayyorlash, ularni toʻliq miqdorida urugʻlik bilan taʼminlashdagi ishtiroki uchun" Lenin ordeni hamda "Oʻroq va Bolgʻa" oltin medali berilgan. Xuddi shu farmon bilan Sotsialistik Mehnat Qahramoni unvoni kolxozining raisi Pak Che Lok, shuningdek, ikkita kolxozchi An Su Yen, Pite Liga berildi.

Aleksandr Li 1953-yilda erishgan mehnat yutuqlari uchun Mehnat Qizil Bayroq ordeni bilan taqdirlangan. 

Aleksandr Lining vafot etgan sanasi aniqlanmagan.

Mukofotlari
-----------

* Sotsialistik Mehnat Qahramoni
* Lenin ordeni
* Mehnat Qizil Bayroq ordeni (1953)

Adabiyotlar
-----------

* Шин Д. В. *Советские корейцы Герои Социалистического труда*, Алма-Ата: Service Press, 2019
* З. В. Пан Н. Г. *Герои Социалистического Труда — казахстанцы*, Алма-Ата, 1969—1985, тт. 1-5
* Мен Д. В. Квон Л. А. Ким, *Советские корейцы Казахстана*, Алма-Ата, 1992
* Ким П. Г. *Корейцы Республики Узбекистан*, Ташкент: Узбекистан. 1993
* Кан Г. В. *История корейцев Казахстана*, Алма-Ата: Гылым, 1995
* Ким Г. Н. Мен Д. В. *История и культура корейцев Казахстана*, Алма-Ата: Гылым, 1995
* Ким Б. И. *Корейцы Узбекистана. Кто есть кто*, Ташкент, 1999

Manbalar
--------

1. ↑  „Дмитрий Шин в Новой жизни и Солдатском". *www.koryo-saram.site*. Qaraldi: 29-noyabr 2023-yil.
2. ↑  „Герой Социалистического Труда Ли Александр". *www.warheroes.ru*. Qaraldi: 29-noyabr 2023-yil.
3. ↑  „ВЭКС. Герой Социалистического труда Ли Александр". *www.youtube.com*. Qaraldi: 29-noyabr 2023-yil.
**Gavhar Zokirova**(1949-yil 10-sentabr Toshkent) — O'zbekistonlik mahoratli aktrisa. O'zbekiston xalq artisti.

Biografiya
----------

Gavhar Zokirova 1949-yilda Toshkent viloyatining To'ytepa tumanida tugʻilgan. Gavhar Zokirovaning ona tomonidan bobosi Abdulla Avloniy hisoblanadi. Gavhar Zokirovaning otasi harbiylik kasbida faoliyat yuritgan bo'lsa, onasi shu vaqtaning o'zidan injinerlik sohasida faoliyat olib borgan. Gavhar Zokirova oilada bir nafar o'g'ildan keyinqi qiz farzand hisoblanadi. Oʻrta maktabni tugatgach,Toshkentdagi Politexnika o'qishga kiradi, lekin Gavhar Zokirovaning sanʼatga bo'lgan qiziqishi o'qishni Toshkent davlat teatr va rassomlik institutidavom ettirishga undaydi. Bu Oliygohni 1971-yilda tugatgan. 1971-yildan hozirgacha Hamza nomidagi Oʻzbek Davlat akademik drama teatri aktrisasi.

Oila
----

Gavhar Zokirova bo'lajak turmush o'rtog'i mahoratli aktyor Jamshid Zokirov bilan birga sanʼat institutida birga tahsil olishgan. 1971-yilda aktyor Jamshid Zokirov bilan oila qurishadi. Bu juftlikdan bir nafar o'g'il: mahoratli aktyor va rejjisor Javohir Zokirov va sa'natshunos Ohista Zokirova dunyoga kelgan. 
Ammo oilaning baxtiga 2012-yilda putur yetdi: Jamshid Zokirov uzoq vaqt saraton bilan kurashdan so'ng 63 yoshida hayotdan ko'z yumdi.

Filmlar
-------

| Yil | Nomi | Rol |
| --- | --- | --- |
| 1978 | "To'ylar muborak" | Nigora |
| 1986 | "Olmos kamar" |  |
| 1986 | "Bolalik bekatidagi poyezd" | Dorixonachi |
| 1988 | "Tepalik" |  |
| 1990 | "Tangalik bolalar" | Teatr aktrisasi |
| 1991 | "Temir erkak" | Gavhar |
| 1991 | "Jungli qonuni bo'yicha" | Hamshira |
| 2004 | "Sarvinoz" | Gulchehra opa |
| 2004 | "Sevinch" | Doniyorning onasi |
| 2005 | "Sarvinoz 2: (Baxt uchun million) | Gulchehra opa |
| 2012- 2014 | "А у нас во дворе…" | Movludaning onasi |
| 2015 | "Mehmonxona" | Mavjuda |
| 2017 | "Kulba" |  |

Bundan tashqari, Gavhar Zokirova atoqli yozuvchi Tohir Malik qalamiga mansub "Shaytanat" asari asosoida film suratga olinganda turmush o'rtog'i Jamshid Zokirov bilan juftlik hosil qilib, rol ijro etishgan.

Yutuqlar
--------

* O'zbekistonda xizmat ko'rsatgan artisti 1988-yil
* Hamza nomidagi O'zbekiston SSR davlat mukofoti 1989-yil
* O'zbekiston xalq artisti 2016-yil
* *Buyuk xizmatlari* uchun ordeni 2019-yil
* *Fidokorona mehnatlari* uchun ordeni 2020-yil

Gavhar Zokirova bugun 73 yoshda bo'lishiga qaramay hali hamon o'zbek sanʼati uchun jon kuydirmoqda.

Manbalar
--------

1. ↑
2. ↑
3. ↑
4. ↑
5. ↑
6. ↑
7. ↑

Havolalar
---------

* O'zbekiston milliy akademik drama teatri[*sayt ishlamaydi*]
**Korund** (nem. korund; qadimgi hindchadan) — oksidlar kichik sinfiga mansub mineral. Kimyoviy formulasi A12O3, qoʻshimchalari Cr, Fe, TI va boshqa Kristallari trigonal singoniyali ustunsimon, kam hollarda dipiramidal. Rangsiz, tarkibida temir, mis, marganets, titan va shahrik. elementlarning borligiga qarab turli rangda boʻladi. Olmossimon yaltiroq. Qattiqligi 9. Zichligi 4000 kg/m3. K.ning (60—70%) magnetit, gematit shpinel bilan aralashmasi "najdak" deb ataladi (Naksos o. Gretsiya). Metamorfik, metasomatik jarayonlarda hosil boʻladi. Kanada, JAR, Qozogʻiston (Semiz-Bugʻ), Xibin va Ilmen togʻlari (RF) va Oʻzbekistonning Oqtosh, Molguzar, Tomdi togʻlarida K. konlari bor. K.ning faqat sochmalardan olinadigan shaffof va chiroyli ranglilari (sapfir — koʻk rangli, yoqut — qizil rangli) qimmatbaho tosh sifatida zargarlikda ishlatiladi, unchalik toza boʻlmaganlari abraziv material. Texnik va zargarlik maqsadlarida ishlatish uchun sanoat miqyosida sunʼiy K. olinadi. Cr2+, Fe3+ qoʻshib olingan sunʼiy K. kvant elektronikasi, soatsozlik, zargarlik sanoati va boshqalarda ishlatiladi. Qoʻshimchalarsiz olingan sunʼiy K. radioelektronika sanoatida qoʻllaniladi. Sunʼiy K. tozaligi va yirikligi bilan tabiiy K.dan aniq, ajralib turadi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aleksandr Vasilyevich Popov** (1924-yil, Toshkent, SSSR – 1991-yil, Leningrad, SSSR) – sovet tibbiyot olimi va oʻqituvchisi, toksikolog, sogʻliqni saqlash va tibbiyot fanlari tashkilotchisi, tibbiyot fanlari doktori (1968), professor (1978), tibbiyot xizmati polkovnigi (1970). SSSR Davlat mukofoti laureati (1969).

Biografiyasi
------------

Aleksandr Vasilyevich 1924-yil 18-oktyabrda Oʻzbekiston SSR Toshkent shahrida tavallud topgan.

Popov 1948–1953-yillarda S. M. Kirov nomidagi harbiy tibbiyot akademiyasida tahsil olgan. 1953–1954-yillarda Sovet Armiyasi qismlarida harbiy qism tibbiyot punktida mudir lavozimida xizmat qilgan. 1954-yildan 1957-yilgacha S. M. Kirov nomidagi Harbiy tibbiyot akademiyasining normal fiziologiya kafedrasida aspiranturani tamomlagan.

Aleksandr Popov 1969–1985-yillar oraligʻida S. M. Kirov nomidagi harbiy tibbiyot akademiyasida oʻqituvchi, ommaviy qirgʻin qurollari va ulardan himoya qilish kafedrasi katta oʻqituvchisi, harbiy toksikologiya va tibbiy himoya kafedrasi professori va mudir oʻrinbosari lavozimlarida ilmiy-pedagogik faoliyatini olib borgan. 1985-yildan 1991-yilgacha Leningrad sanitariya-gigiyena tibbiyot instituti fuqarolik mudofaasida kafedra mudiri boʻlib ishlagan.

### Ilmiy-pedagogik faoliyati va fanga qoʻshgan hissasi

Popov 1957-yilda tibbiyot fanlari nomzodi ilmiy darajasini olish uchun „Oʻtkir nurlanish kasalligida miya yarim korteksi normal va funksional zaiflashgan itlarda ingichka ichakning sekretor va motor funksiyalari" dissertatsiyasini himoya qildi. 1968-yilda „Yuqori va oʻta yuqori dozalarda oʻtkir nurlanish shikastlanishining patofiziologik xususiyatlari" mavzusida dissertatsiyasini himoya qildi va tibbiyot fanlari doktori boʻldi. 1968-yilda Popovga professor ilmiy unvoni berildi. 1969-yilda SSSR Davlat mukofotiga sazovor boʻldi. Aleksandr bir yuz ellikdan ortiq ilmiy ishlar, jumladan monografiyalar muallifi boʻlib, toʻqqiz nafar fan doktori va nomzodlarini tayyorlagan.

Popov 1989-yil 21-avgustda Leningradda vafot etdi va Volkovo qabristoniga dafn qilindi.

Mukofotlari
-----------

Aleksandr 1969-yil SSSR Davlat mukofoti bilan taqdirlangan.

Manbalar
--------

1. ↑  „Попов, Александр". Qaraldi: 2023-yil 10-noyabr.
2. 1 2 3  *Professora Voenno-meditsinskoy (mediko-xirurgicheskoy) akademii (1798—1998) / Redkol.: Yu. L. Shevchenko (gl. red.) i dr. – Sankt-Peterburg : Nauka : S.-Peterb. izd. firma, 1998 g. – 313 s. – ISBN 5-02-026061-4*
3. 1 2  *Pamyatnie dati voennoy meditsini: spravochnik-ukazatel* / Voenno-meditsinskiy muzey M-va oboroni SSSR. – Sankt-Peterburg : Voenno-meditsinskaya akad. im. S. M. Kirova, 1991 g. – S.77
**Gepatit** (yun. hepar; hepatos — jigar) — jigar yalligʻlanishi bilan kechadigan kasalliklar guruhi. Infeksion (virusli gepatit A, V, S, Ye, D) yoki noinfeksion G. (mas, ovqatdan zaharlanish) hamda birlamchi va ikkilamchi infeksion G. boʻladi. G. brutsellyoz, bezgak, zaxm va b. infeksion kasalliklar, shuningdek surunkali meʼda-ichak kasalliklarida kuzatiladi. Mishyak, zaharli zamburugʻlar, kampirchopon (geliotrop), sanoatda, qishloq xoʻjaligi va roʻzgʻorda ishlatiladigan zaharlar (dixlofos, xlorofos, karbofos, alkogol)dan zaharlanish ham G.ga sabab boʻlishi mumkin. Alkogolizmda G. ogʻir oʻtib, jigar irib ketishi (nekroz) mumkin. G. oʻtkir va surunkali boʻladi. Utkir G.da koʻz oqi va badan sargayadi, jigar kattalashadi, jigar sohasida ogʻirlik va ogʻriq paydo boʻladi, bemorning koʻngli aynib, qusadi, ishtahasi yoʻqoladi, ogʻzi taxir boʻladi. Baʼzan homiladorlik toksikozlarida ham oʻtkir G. roʻy beradi. Oʻtkir Gepatit. oʻz vaqtida davolanmasa, bemor parhez qilmasa, jigarning maxsus (parenximatoz) toʻqimasi biriktiruvchi toʻqima bilan almashinadi (qarang Jigar sirrozi). Oʻtkir Gepayit. baʼzan 2-3 oyga choʻzilib, surunkali Gepatet.ga aylanadi. Kasallikning boshlanish davrida bemorning ahvoli deyarli oʻzgarmaydi, hatto ishlayveradi, kasallik esa zoʻraya boradi. Bemorning koʻz oqi va badani sargʻayganida, temperaturasi normal boʻlsa ham, oʻringa yotqizib, vrach chaqirish kerak. G. zaharlanish oqibati boʻlsa, bemorni darhol kasalxonaga joylashtirish lozim. G. boʻlgan bemor yotishi, jigar sohasini issiq tutishi kerak. Bemor ovqatida oson hazm boʻladigan uglevod, oqsil va vitaminlar yetarli, yogʻ kam boʻlishi zarur. Koʻproq hoʻl meva, sabzavot sharbati, qand-shakar, murabbo, asal, oq non, shuningdek, yengil hazm boʻladigan ovqatlar — shirguruch, shovla, sut, qatiq, pishloq va tvorog buyuriladi (sutli ovqatlar va, ayniqsa, tvorogda jigar hujayralarini yemirilishdan saqdaydigan moddalar bor). Jigar funksiyasi kasallikdan keyin juda sekin asliga keladi. Surunkali G.ning oldini olish uchun bemor uzoq vaqt (baʼzan bir-ikki yilgacha) sabrtoqat bilan oilaviy vrach nazoratida davolanishi, maʼlum tartib (ovqatlanish va dam olish)ga rioya qilishi kerak.

Erkin Qosimov.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Abu-Dabi Plaza** (qozoqcha: *Абу-Даби Плаза*) — Qozogʻiston poytaxti Ostonada qurilayotgan koʻpqavatli kompleks.

2009-yilning 11-iyun kuni Qozogʻiston va Birlashgan Arab Amirliklari «Abu-Dabi Plaza» kompleksini qurishga kelishib olishdi va kerakli xujjatlar imzolandi. Oʻsha yili 28-avgust kuni Qozogʻiston Prezidenti Nursulton Nazarboyev kompleks qurilishining kapsulasini tantanali ravishda joyladi. Bino qurilishi 2010-yilning noyabr oyida boshlandi, 2016-yilning oxirida qurilish yakuniga yetishi rejalashtirilgan. Qurilishdan soʻng «Abu-Dabi Plaza» balandligi boʻyicha Toshkent Teleminorasidan (balandligi 320 metr) oʻzib ketib Qozogʻiston va Oʻrta Osiyoda birinchi oʻrinni egallaydi. Binoning taxminiy balandligi 320 merni tashkil etadi, ushbu raqam binoning 75 qavatdan iborat boʻlishini anglatadi.

«Abu-Dabi Plaza» kompleksining umumiy maydoni 510 ming kv.kilometrni tashkil etadi. Loyiha qiymati $ 1,6 milliard AQSh Dollariga tengdir.

Qurilish jarayoni
-----------------

* 2009-yil, 11-iyun - Qozogʻiston va Birlashgan Arab Amirliklari rasmiylari «Abu-Dabi Plaza» kompleksini qurishga kelishib olishdi va tegishli xujjatlarni imzolashdi.
* 2009-yil, 28-avgust - Qozogʻiston Prezidenti Nursulton Nazarboyev kompleks qurilishining kapsulasini tantanali ravishda joyladi.
* 2010-yil, Noyabr - qurilish joyidagi yerga ishlov berish boshlandi (davomiyligi qariyb bir oy).
* 2011-yil, Iyun - yerga ishlov berish ishlari davom ettirildi.
* 2011-yil, Noyabr - svayalar quyilishi boshlandi.

Galereya
--------

* 10.201510.2015

Yana qarang
-----------

* Nest One
* Tashkent City

Havolalar
---------

* Abu-Dabi Plaza internet forumda SkyscraperCity
* konsept foto
* konsept foto
**Aleksandr Valeryanovich Samoylenko** (1964-yil 28-mart, Toshkent) – sovet va rus teatr va kino aktyori, rejissyor, prodyuser, radioboshlovchi.

Biografiyasi
------------

Aleksandr Valeryanovich 1964-yil 28-martda Toshkentda tavallud topgan. 1988-yilda B. V. Shukin nomidagi Oliy teatr bilim yurtini tamomlagan. Bir muncha vaqt oʻz kasbidan tashqari Vaxtangov nomidagi teatrda tashkilotchi boʻlib ishladi Keyin esa biznes qilishga oʻtdi. Aktyor Maksim Suxanov bilan birgalikda ular sahna koʻrinishlari namoyishi uchun teatr barpo etishdi. Ammo bir muncha vaqt oʻtgach, teatrni sotishdi va Moskvada bir nechta klub va restoranlar ochishdi va Aleksandr bir muncha vaqt restoran boshqaruvchisi boʻlib faoliyat yuritdi. Hozirda restoranlarda boshqaruv faoliyati bilan shugʻullanmaydi, faqat „Mayak", „Stanislavskiy", „Labardans", „Kvartira 44" restoranlarining egasi (Maksim Suxanov bilan birga).

Samolyenko 1997-yildan K. S. Stanislavskiy nomidagi Moskva drama teatri truppasida ishlagan. 2007-yildan Malaya Bronnaya teatrida rassom boʻlgan. U „Xalqlar teatri" va boshqa teatr spektakllarida rol oʻynagan. 2000-yillardan boshlab filmlarda faol rol oʻynadi („Nochnoy dozor", „Dnevnoy dozor" filmlari va „Papini dochka" sitkomi unga eng katta shuhrat keltirdi) hamda teleseriallar va filmlarga prodyuserlik qildi. 2016-yil fevral oyida Aleksandr Samoylenkoning prodyuserligida Yermolova nomidagi teatrda amerikalik dramaturg Don Nigroning „Don Jovanni" spektakli taqdim etildi.

Samoylenko „City-FM" radiostansiyasida „Parilka s Aleksandrom Samoylenko" radio dasturining boshlovchisi boʻlgan.

Ijodi
-----

### Teatrdagi rollari

#### K. S. Stanislavskiy nomidagi Moskva drama teatri

Aleksandr Valeryanovich „Dvenadsataya noch" (William Shakespeare) – *Ser Tobi*, „Predatelstvo" (Garold Pinter), „Sem svyatix iz derevni Bryuxo" – *Komissar*, „Ukrosheniye stroptivoy" (William Shakespeare) – *Baptista*, „Xlestakov" filmida *Anton Antonovich Skvoznik-Dmuxanovskiy* qahramonini gavdalantirgan.

Xalqlar teatri
--------------

"Оpit osvoyeniya pyesi „Chаyка" sistemoy Stanislavskogo" filmida *Sorin* rolini ijro etgan.

#### Malaya Bronnayadagi Moskva drama teatri

Aleksandr „Tartuffe" (Molière) filmida *Orgon* rolini oʻynadi.

1987-yil „Zabitaya melodiya dlya fleyti" epizodda oʻynagan.

Manbalar
--------

1. 1 2  „Александр Самойленко: «Раздражает, когда узнают на улице»". 2016-yil 13-fevralda asl nusxadan arxivlangan. Qaraldi: 2015-yil 7-noyabr.
2. ↑  „Александр Самойленко: «Я не большой любитель кожи и костей!»" (ru-RU). *Журнал OK!*. Qaraldi: 2023-yil 11-noyabr.
3. ↑  „Интервью с Александром Самойленко. «Что бы что-то было, надо что-то делать…»". 2019-yil 8-sentyabrda asl nusxadan arxivlangan. Qaraldi: 2022-yil 1-avgust.
4. ↑  „В Москве пройдет премьера спектакля по пьесе Дона Нигро «Дон Джованни»".  РИА Новости (2016-yil 20-fevral). 2016-yil 27-sentyabrda asl nusxadan arxivlangan. Qaraldi: 2016-yil 27-sentyabr.
5. ↑  „Самойленко Александр — Российские и советские актеры". 2016-yil 5-martda asl nusxadan arxivlangan. Qaraldi: 2009-yil 7-avgust.
**Hojibeg Barlos**, **Hojibeg** yoki **Hoji Barlas** (fors: **ḥạjy̰ by̰ḵ bạrlạs**, 14-asr boshlari – 1361) barlos qabilasining boshligʻi boʻlgan. U oʻzining jiyani Amir Temurning bevosita salafi boʻlgan. Keyinchalik Amir Temurga Temuriylar saltanatiga asos solishda yordam bergan. U Qorachar Barlasning chevarasi, Burlakiy Barlosning oʻgʻli boʻlgan. Shajarasi quyidagicha: Barlas Nemule Barlas ibn Yesunte Mongke Barlas ibn Darugʻachi Qorachar Barlas ibn Hojibeg Barlas. Moʻgʻul harbiy qoʻmondoni boʻlgan. Makkaga ziyorat qilgani uchun unga „Sayfuddin Barlas" va beg unvoni berilgan.

Tarixi
------

 Hoji Beg va Yesunte Möngkelarning shajarasi. Shuningdek, Amir Temur bilan aloqalari.
Hojibeg barlos qabilasidan boʻlib, Chigʻatoyga bek qilib tayinlagan Qorachar avlodlaridan biri boʻlgan. Hojibeg va Temur turli oʻgʻillardan kelib chiqqan holda Qorachorga umumiy ajdod boʻlgan. Uning otasi Burlaki Barlos islom dinini qabul qilganligi sababli Hojibeg Barlos musulmon oilasida dunyoga keldi. Keyinchalik balogʻat yoshidanoq haj amalini qilish uchun Makkaga borib keladi.

Hayoti
------

Hojibeg haqida ilk manbalar 1358 yoki 1359-yillarda, u janubiy Chigʻatoy xonligini amalda nazorat qilgan Qoraunas Abdullohni agʻdarishda qatnashganida tilga olinadi. Yaqinda hokimiyatni qoʻlga olgan Abdulloh yosh va tajribasiz edi. Uning Samarqandga koʻchib oʻtishi markazi Kesh shahrida joylashgan Hojibeg hududlariga xavf tugʻdirdi. Hojibeg Buyan Suldus ismli boshqa qabila boshligʻi bilan birga uni hokimiyatdan chetlatadi va qoʻgʻirchoq xoni Shoh Temurni oʻldiradi. Keyin Buyan Suldus Abdullohning amirlik lavozimiga koʻtariladi.

Avlodlari
---------

* Mirzo Hojibeg
* Muhammad Xoja
* Mirzo Gʻulom Ahmad|Mirzo Gʻulom Ahmad hazratlari

Manbalar
--------

1. ↑  *Amir Temur Ko’ragon. Zafar yo’li*. Toshkent. Nur, 1992. 9-avgust 2023-yilda qaraldi.
2. ↑  „Amir Temurning tarix sahnasiga chiqishi". *www.elib.buxdu.uz*. 10-avgust 2023-yilda asl nusxadan arxivlandi. Qaraldi: 9-avgust 2023-yil.

Adabiyotlar
-----------

* Manz, Beatrice Forbes, *The Rise and Rule of Tamerlane*. Cambridge University Press, 1989, ISBN 0-521-34595-2.
* Nizomiddin Shomiy, Zafarnoma, T. 1996; Sharafuddin Ali Yaz-diy, Zafarnoma, T, 1997.
**Aleksandr Aleksandrovich Zikov** (1922-yil 4-avgust, Kiyev – 2013-yil 18-dekabr, Odessa) — sovet va ukrain matematigi. Professor, fizika-matematika fanlari doktori, grafik nazariyasini yaratgan olimlardan biri.

Grafiklar nazariyasi va Algebra maʼruzalari boʻyicha koʻplab kitoblar muallifi.

Hayoti
------

Aleksandr Aleksandrovich 1922-yil 4-avgustda Kiyev shahrida muhandis oilasida tugʻilgan.

1939-yilda Aleksandr oʻrta maktab kursi uchun imtihonlarni topshirdi va aʼlo baholar bilan Gorkiy davlat universitetining fizika-matematika fakultetiga oʻqishga kirdi. Aleksandr Gorkiy davlat universitetini 1945-yilda tamomladi.

1945—1947-yillarda Gorkiy universitetida assistent boʻlib ishlagan. Shuningdek, ushbu davrda Moskva davlat universiteti aspiranturasida tahsil olgan.

1950—1952-yillarda, aspiranturadan soʻng Odessa davlat universitetida va Odessa dengiz muhandislari institutida dars berdi.

1952—1958-yillarda nomzodlik dissertatsiyasini himoya qilib, Moskvada Moskva aviatsiya institutida va Moskva fizika-texnika institutida dotsent lavozimida ishlagan.

1958-yildan boshlab Aleksandr Aleksandrovich Novosibirsk Akademiyasida ishlaydi. Novosibirskda u SSSRda grafiklar nazariyasi boʻyicha birinchi seminarni tashkil qildi. Dastlab maʼruzalar mavhum xususiyatga ega boʻlsada, 1962-yildan seminarni tadqiqot bilan birga rivojlantirgan.

1963-yilda doktorlik dissertatsiyasini himoya qildi.

1969-yilda Aleksandr Zikovning „Cheklangan grafiklar nazariyasi" monografiyasi nashr etildi.

1976—1982-yillarda Kishinyov davlat universitetida, 1982—1988-yillarda Samarqand davlat universitetida dars bergan.

Nafaqaga chiqqanidan keyin Aleksandr Aleksandrovich Odessada yashadi. U 2013-yil 18-dekabrda uzoq davom etgan kasallikdan soʻng 91 yoshida vafot etgan. Aleksandrning nomi zamonaviy Ukraina ensiklopediyasining 10-jildiga kiritilgan.

Kitoblari
---------

* Зыков А. А.*. Основы теории графов*. М.: «Вузовская книга», 2004 — 664 bet. ISBN 5-9502-0057-8.  (Wayback Machine saytida 2012-01-21 sanasida arxivlangan) (М.: Наука, 1987. 383 c.)
* Зыков А.А. Логико-философское введение в высшую математику : Учебное пособие. - Одесса : "Астропринт", 2008. - 118 с.

Manbalar
--------

1. ↑  „Зыков Александр Александрович". *www.poivs.tsput.ru*. Qaraldi: 10-sentabr 2023-yil.
2. ↑  „В Одессе скончался известный математик".  dumskaya.net. 2013-yil 23-dekabrda asl nusxadan arxivlangan. Qaraldi: 2014-yil 2-yanvar.
**Tabiat yodgorliklari** - jonli va jonsiz tabiat yaratgan noyob, diqqatga sazovor obʼyektlar: gʻorlar, sharsharalar, ajoyib shaklli qoyatoshlar, daralar, geyzerlar, buloklar, ochilib qolgan joylar, katta yoshli ulkan daraxtlar. Tabiat yodgorliklaridan ilmiy, estetik, rekreatsiya, sayohat, turizm, istirohat, tarbiyaviy maqsadlarda foydalaniladi. Uzbekistonda bunday Tabiat yodgorliklaridan juda koʻp: qad. odamlarning qoldiqlari topilgan Teshiktosh gʻori, Sayrob, Boysun, Xoʻjakentdagi qad. chinorlar, Qoʻytosh, Qirqqiz, Odamtosh, Xoʻjakentdagi qoyatoshlarga chizilgan rasmlar shular jumlasidandir. Mamlakatda 400 dan ziyod Tabiat yodgorliklari roʻyxatga olingan. Tabiat yodgorliklari davlat tomonidan qoʻriqlanadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Bojan Najdenov** (1991-yil 27-avgustda tugʻilgan) — makedoniyalik futbolchi, Oʻzbekiston Pro-ligasining Toshkentning „Lokomotiv" klubi yarim himoyachisi.

Klub faoliyati
--------------

Bojan 2010-2015-yillarda „Horizont Turnovo" klubi futbolchiisi boʻlgan, u Makedoniya Birinchi ligasida 128 ta oʻyin oʻtkazib, 8 ta gol urgan. 2012/2013-yilgi mavsumning birinchi davrasida u „Miravci" jamoasida Makedoniya ikkinchi ligasida ijara asosida oʻynadi.

2015-2016-yillarda Skopyening „Rabotnički" klubida koʻrinish berdi. 2016/2017-yilgi mavsumda u oʻz klubi bilan Makedoniya Birinchi ligasining bronza medalini qoʻlga kiritdi, u bilan 30 ta oʻyin oʻtkazdi va toʻrtta gol urdi. 2017/2018-yilgi mavsumda u Yevropa ligasining toʻrtta saralash oʻyinida maydonga tushib, uchta gol urdi.

2017-yil avgust oyi oxirida u „Smouha SC" jamoasiga qoʻshildi. U Misr Premer-ligasida toʻrtta oʻyin oʻtkazdi. 2018-yil yanvar oyida u Turkiyadagi tayyorgarlik lagerida boʻlgan Korona Kielceda (ikkita oʻyinda oʻynagan) sinovdan oʻtdi. Biroq, u „Kielce" klubi futbolchisi emas edi.

### Esteglol

2018-yilning 5-fevralida Najdenov Eronning "Esteghlol" klubi bilan bir yarim yillik shartnoma imzoladi.

Milliy terma jamoa
------------------

U ilk bor xalqaro maydonda Makedoniya terma jamoasi bilan 2014-yilning 18-iyunida Xitoyga qarshi xalqaro oʻrtoqlik oʻyinida oʻzini koʻrsatdi. 2020-yil aprel holatiga ko‘ra, u jami 4 ta o‘yin o‘tkazib, birorta ham gol urmagan.

Oʻyin uslubi
------------

Najdenov uzoq masofalarga aniq aniqlik va uning uzatmalari jozibali va taʼsirchanligi bilan ajralib turadi, shuningdek, taktik va himoyaviy sugʻurta xususiyatlariga ega.

Yutuqlar
--------

### Klub

Esteghlol
* Hazfi kubogi : 2017-18

Manbalar
--------

1. ↑  „FYR Macedonia - Bojan Najdenov - Profile". *Soccerway*.
2. ↑  „Bojan Najdenov – UEFA.com" (en).
3. ↑  „Bojan Najdenov on the verge of joining Esteghlal Tehran".
4. ↑  „Player Database". *eu-football.info*. Qaraldi: 2020-yil 25-aprel.

Havolalar
---------

* Bojan Najdenov at National-Football-Teams.com
* Bojan Najdenov at footballdatabase.eu
**Aleksey Evstafievich** Abayev (1909-yil – 1957-yil) – Sovet xoʻjaligi rahbari, Stalin nomidagi kolxoz raisi. Sotsialistik Mehnat Qahramoni (1948) va 1941–1945-yillardagi Ulugʻ Vatan urushida Germaniya ustidan qozonilgan gʻalaba uchun medali sohibi.

Biografiyasi
------------

Aleksey Abayev 1909-yil 12-aprelda Tiflis viloyati, Dusheti tumani, Mna qishlogʻida (hozirgi Gruziyaning Mtsxeta-Mtianeti viloyati Kazbegi munitsipaliteti) tugʻilgan. 1925-yilda Vladikavkazga (Shimoliy Kavkaz oʻlkasi) koʻchib oʻtgan. U yerda duradgorlik boʻyicha tahsil oldi va kooperativlarda ishladi.

1936-yilda Orjonikidze sanoat texnikumini tamomlagan. 1936-yildan 1939-yilgacha Ryazandagi spirtli ichimliklar zavodida katta texnolog boʻlib ishlagan. 1940-yilda Vahdatdagi shisha zavodida, bir vaqtning oʻzida I. V. Stalin nomidagi Butunittifoq oziq-ovqat sanoati akademiyasida sirtdan oʻqigan.

1941-yildan 1943-yilgacha Ulugʻ Vatan urushida qatnashgan. 1942-yilda KPSS (b) safiga qoʻshildi. Katta serjant unvoni bilan Gʻarbiy frontning 26-piyoda diviziyasining alohida changʻi batalyonining vzvod komandiri yordamchisi boʻlib, 1942-yil oxirida Kalinin viloyatidagi janglarda ogʻir yaralangan va 1943-yilda demobilizatsiya qilingan. Oʻsha yili u Chechen-Ingush Avtonom Sovet Sotsialistik Respublikasining Bazorkino qishlogʻiga (1944-yildan – Shimoliy Osetiya Avtonom Sovet Sotsialistik Respublikasining Chermen Prigorodniy okrugi) joylashdi, u yerda umrining oxirigacha yashadi. 1943—1945-yillarda qurilish ustasi boʻlib ishlagan.

1945-yilda Chermen qishlogʻidagi Stalin nomidagi kolxoz raisi etib saylandi. 1947-yilda u rahbarlik qilgan kolxoz 27 gektar maydonning gektaridan 72,02 sentnerdan makkajoʻxori hosili oldi. SSSR Oliy Kengashi Prezidiumining 1948-yil 9-martdagi Farmoni bilan kolxoz 1947-yilda MTS ishi uchun majburiy taʼminot va natura shaklida toʻlovni bajarganida makkajoʻxoridan yuqori hosil olgani uchun Aleksey Evstafievich Abayev Sotsialistik Mehnat Qahramoni, Lenin ordeni va Oʻroq va Bolgʻa oltin medali bilan taqdirlangan.

XIV, XV va XVI viloyat partiya konferensiyalarida delegati, Shimoliy Osetiya Avtonom Sovet Sotsialistik Respublikasidan 3-chaqiriq SSSR Oliy Soveti Millatlar Kengashi deputati etib saylangan.

Keyinchalik urush paytida olgan jarohati tufayli kolxoz raisi lavozimini tark etishga majbur boʻldi. 1957-yil 23-aprelda 49 yoshida vafot etgan. U Shimoliy Osetiya-Alaniyaning Prigorodniy tumanidagi Chermen qishlogʻida dafn etilgan.

Mukofotlari
-----------

* Oʻroq va bolgʻa oltin medali (1948)
* Lenin ordeni (1948)
* Jasorat uchun medali (1943)
* 1941–1945-yillardagi Ulugʻ Vatan urushida Germaniya ustidan qozonilgan gʻalaba uchun medali.

Manbalar
--------

1. ↑  Ukaz Prezidiuma Verxovnogo Soveta SSSR „O prisvoenii zvaniya Geroya Sotsialisticheskogo Truda peredovikam selskogo xozyaystva Severo-Osetinskoy ASSR" ot 9 marta 1948 goda // Vedomosti Verxovnogo Soveta SSSR. – № 11 (510). – 21.03.1948. – S. 2.
2. ↑  „Депутаты Верховного Совета СССР III созыва 1950—1954". 2012-yil 5-dekabrda asl nusxadan arxivlangan. Qaraldi: 2010-yil 19-aprel.

Havolalar
---------

* Abaev Aleksey Yevstafevich // Osetini
* Abaev Aleksey Yevstafevich // Podvig naroda
**Anjevil** (fransuzcha talaffuzi: [ɑ̃ʒɛʁvil] ( tinglang)) — kommuna Kalvados [ departamenti Normandiya viloyat shimoli-gʻarbiy Fransiya.

Geografiya
----------

Anjevil Kaen shahridan 30 km shimoli-sharqda va Pont-l'Evequedan 20 km g'arbda, A13 avtomarshrutida joylashgan. qishloqning janubidagi kommunadan o'tadi, lekin kommunada chiqish yo'q. Eng yaqin chiqish kommuna gʻarbidagi Andoza:Magistral chiqish chiqish. Kommunaga kirish D675 yo'li orqali amalga oshiriladi, u Dozulé dan Danestalgacha bo'lgan A13 avtomarshrutidan janubga va parallel o'tadi. D287 shimolga D675 dan kommuna orqali Dozuledan Gonneville-sur-Mergacha bo'lgan kommunaning shimoli-g'arbiy qismidan o'tuvchi D142gacha boradi. Qishloqqa kirish faqat D287 yo'lining g'arbiy tomonida joylashgan Chemin de l'Eglise yo'li orqali amalga oshiriladi.

*Ancre* daryosi g'arbdan sharqqa kommunaning janubi orqali oqib o'tadi va boshqa bir qancha oqimlar bilan qo'shiladi. *Ruisseau de Caudimuche* sharqiy chegaraning katta qismini tashkil qiladi.

Ma'muriyat
----------

Ankre yonidagi shahar hokimiyati.
*Bu toʻliq boʻlmagan roʻyxat va hech qachon toʻliqlik uchun ma’lum standartlarni qondira olmaydi. Siz ishonchli manbalardan olingan yozuvlar bilan uni kengaytirish orqali yordam berishingiz mumkin.*
**Birinchi navbatdagi merlar ro'yxati**

| dan | ga | Ism | Partiya | Lavozim |
| --- | --- | --- | --- | --- |
| 1989 | 2008 | Madlen Lecomte |  |  |
| 2008 | 2020 | Thierry de Vanssay | ind. | Iste'fodagi dengiz zobiti va do'kondor |
| 2020 | 2026 | Jerar Naimi |  |  |

Aholisi
-------

Kommuna aholisi frantsuz tilida *Angervillais* yoki *Angervillaises* deb nomlanadi.

Andoza:Tarixiy populyatsiyalar

Makonlar va yodgorliklar
------------------------

* **Sent-Leger cherkovi** alabalık baliq ovlash hovuzidan unchalik uzoq bo'lmagan 12-asrga oid kichik cherkovdir.

1. ↑  =!3m1!4b1!4m2!3m1!1s0x480a78f623bdda01:0x40c14484fbcfd70 Google Xaritalar
2. ↑  Frantsiya merlari ro'yxati
3. ↑  Le nom des habitants du 14 - Calvados, aholisi .fr
**Aleksey Sergeevich Abramov** (1911-yil 17-dekabr – 2000-yil 24-iyul) – Sotsialistik Mehnat Qahramoni. Lenin ordeni va Stalin mukofoti laureati.

Hayoti va faoliyati
-------------------

1911-yil 17-dekabrda Boku shahrida (hozirgi Ozarbayjon Respublikasining poytaxti) tugʻilgan. 1939-yildan u SSSR aviatsiya sanoati Xalq Komissarligining 230-sonli zavodida (1946-yil martdan – Vazirlik) tashkil etilgan OKB-230 aviatsiya asboblarini yasash boʻyicha eksperimental konstruktorlik byurosida ishlagan, keyinchalik u OKB deb oʻzgartirilgan (Moskva viloyati, Ramenskoye shahrida joylashgan). U 1947-yilda Ramenskoye shahridan Moskvaga koʻchirilgan va OKB-12 deb nomlangan OKB-2 bosh konstruktorining oʻrinbosari edi.

1947-yildan 1964-yilgacha – SSSR Aviatsiya sanoati vazirligining OKB-12 bosh konstruktori – SSSR Vazirlar Kengashining Aviatsiya texnologiyasi boʻyicha davlat qoʻmitasi (1963-yil martdan – SSSR Aviatsiya texnologiyalari davlat qoʻmitasi). 1947-yilda OKB-12 jamoasi, akademik I. V. tashabbusi bilan Kurchatov yadroviy reaktorlarni tartibga solish va himoya qilish tizimini yaratishga kirishdi. Bir yil oʻtgach, bu vazifa bajarildi, sanoat yadro reaktorini boshqarish va himoya qilish tizimi ishlab chiqildi, oʻrnatildi va disk raskadrovka qilindi. 1949-yilda 817-sonli zavodning (hozirgi Chelyabinsk viloyati Ozyorsk shahridagi „Mayak" ishlab chiqarish birlashmasi" Federal davlat unitar korxonasi) „A" zavodi uchun masofadan va avtomatik boshqaruv moslamalarini ishlab chiqqani uchun Aleksey Abramov Stalin mukofoti laureati unvonga sazovor boʻldi.

Aleksey Sergeevichning ilmiy va texnik rahbarligi ostida Konstruktorlik byurosi qisqa vaqt ichida yuqori texnik darajada aviatsiya va raketa texnologiyalari sohasidagi tubdan yangi muammolarni hal qilishga qodir kuchli tadqiqot tashkilotiga aylandi. 1950-yillarda – 1960-yillarning boshlarida u rahbarlik qilgan korxona jamoasi muhim davlat vazifalarini bajarib, mahalliy amaliyotda birinchi marta ishlab chiqarishni yangi pagʻonasiga oʻtdi.

SSSR Oliy Kengashi Prezidiumining 1961-yil 17-iyundagi farmoni bilan („oʻta maxfiy" deb tasniflangan) raketa texnikasi namunalarini yaratish va insonning koinotga muvaffaqiyatli parvozini taʼminlashdagi qoʻshgna ulkan hissasi uchun Aleksey Sergeevich Abramov orden bilan taqdirlangan.

Xotirasi
--------

2015-yil 6-mayda Aleksey Abramov nomiga yodgorlik ochildi.

Mukofotlari
-----------

Lenin ordeni

„Oʻroq va bolgʻa" oltin medali

Sotsialistik Mehnat Qahramoni unvoni.

Manbalar
--------




1. 1 2 3  „Aleksey Abramov biografiyasi".
2. ↑  „В СВАО откроют мемориальную доску главному конструктору НИИ приборостроения Алексею Абрамову".  svao.mos.ru. 2020-yil 24-sentyabrda asl nusxadan arxivlangan. Qaraldi: 2016-yil 7-mart.
3. ↑  „В Москве открыта мемориальная доска в память главного конструктора ГосНИИП Алексея Абрамова - Алмаз-Антей" (deadlink).  www.almaz-antey.ru. 2016-yil 7-martda asl nusxadan arxivlangan. Qaraldi: 2016-yil 7-mart.
**Tic tac** (ruscha: Tik Tak) — Italiyaning Ferrero qandolat kompaniyasi tomonidan ishlab chiqarilgan mashhur shirin draje. Birinchi marta 1969-yilda paydo boʻlgan va hozirda yuzdan ortiq mamlakatlarda sotiladi.

Tarix
-----

 Yalpiz va apelsin taʼmiga ega shirinliklar, mos ravishda rangsiz va toʻq sariq rangli paketlarda
Shirinliklar 1969-yilda Italiyada paydo boʻldi, tadbirkor Mishele Ferrero tomonidan oʻylab topilgan „Tezlashtiruvchi yalpiz" nomi ostida; keyingi yil, 1970 -yilda, chayqalganda paketdagi konfetlarning xarakterli ovozi tufayli nomi „tic tac" ga oʻzgartirildi.

Mahsulot
--------

Odatda yuqori qismida teshik boʻlgan shaffof plastik qadoqlarda sotiladi. Bitta idishda 33 ta draje mavjud. Har bir konfetda „atigi ikki kaloriya bor", tic tac reklama kampaniyasi bunga eʼtibor qaratadi. Bu holda „kaloriya" „katta kaloriya" degan maʼnoni anglatadi (inglizcha: *large calorie*), 1000 kaloriya yoki 1 kkalga toʻgʻri keladi. Ishlab chiqaruvchiga koʻra, mahsulotning kaloriya tarkibi 100 gramm uchun 397 kkal (1661 kJ) ni tashkil qiladi.

Turlari
-------

Tik tacning koʻplab lazzatlari mavjud. Asl „Yalpiz" dan tashqari, dolchin, apelsin, olcha, ehtiros mevasi, anor, mango, qulupnay, tarvuz va banan (cheklangan nashr "Minions ") va kolada turlari mavjud.

**Tarqatish**

Tic tac karamellari butun dunyoda mashhur boʻlib, 100 dan ortiq mamlakatlarda sotiladi. Toʻrtta format mavjud — 200 konfet (98 gramm), 100 konfet (49 gramm), 37 konfet (18 gramm) va 33 konfet (16 gramm).

**Ommaviy madaniyatda**

1990-yilgi „Uyda yolgʻiz" filmida biz Santa Klausning qoʻlida bosh rolni oʻynagan bolaga uchta konfet berib turgan bir quti tic tacni aniq koʻramiz. Asl inglizcha versiyada Shrek tic tac haqida gapiradi. 2007-yilda „Juno" filmida bosh qahramonlardan biri Maykl Cera apelsin tic tacning katta muxlisidir. Ular, shuningdek, House M.D sakkizinchi mavsumining 15-qismida paydo boʻladi. Bemor ogʻizdan hidni yashirish uchun yashil belgidan foydalanadi. 2011-yilda Italiya birlashishining 150 yilligini nishonlash uchun Ferrero Italiya bayrogʻi ranglari: ohak (yashil), toʻq sariq (oq) va olcha (qizil) ranglarida cheklangan nashrda tic tac liniyasini ishlab chiqardi. 2015-yilda, shuningdek, cheklangan nashrda, "Minions "filmining chiqarilishi munosabati bilan, Ferrero banan xushboʻy sariq tic tac liniyasini ishlab chiqardi.

Manbalar
--------

1. ↑  „E' morto Michele Ferrero, l'inventore della Nutella e dei Tic Tac" (it). *Repubblica.it* (14-fevral 2015-yil). Qaraldi: 28-yanvar 2017-yil.
2. ↑  „E' morto Michele Ferrero, l'inventore della Nutella e dei Tic Tac" (it).  Repubblica.it (14-fevral 2015-yil). 1-iyul 2019-yilda asl nusxadan arxivlandi. Qaraldi: 5-avgust 2019-yil.
3. ↑  „TIC TAC - SCOPRI TUTTO SULLA CARAMELLA CHE RINFRESCA IN UN TIC E SORPRENDE IN UN TAC" (it).  www.tic-tac.it. 3-oktyabr 2011-yilda asl nusxadan arxivlandi. Qaraldi: 5-avgust 2019-yil.
4. ↑  „Тик Так".  Ferrero Russia. 30-mart 2015-yilda asl nusxadan arxivlandi. Qaraldi: 21-mart 2015-yil.
5. ↑  „tic tac — Wikipedia". 5-mart 2017-yilda asl nusxadan arxivlandi. Qaraldi: 7-dekabr 2018-yil.
**Pir Hasan maqbarasi** (ozarbayjoncha: *Pir Həsən türbəsi*) – Ozarbayjonning Mardakan shahrida joylashgan XVII asrga oid tarixiy va diniy meʼmoriy yodgorlik.

Tarixi
------

Pir Hasan maqbarasi
Maqbaraga kirish eshigida tosh ramkali yozuv oʻrnatilgan. Yozuvga koʻra, qabr hijriy taqvim boʻyicha 1021-yilda (milodiy 1612–1613-yillarda shoh Abbos I davrida qurilgan.

Kirish eshigi tepasida oʻyilgan *kitabaga* koʻra, qabr qamariy taqvim boʻyicha 1021-yilda qoʻyilgan (Grigoriy taqvimi boʻyicha 1612–1613-yillarga toʻgʻri keladi). Kirish eshigining chap tomonida oʻyilgan boshqa bir *kitabada* qabr Nodir Ali ismli usta tomonidan qurilganligi koʻrsatilgan.

Pir-Hasan qabri yonida yana bir kichik maqbara joylashgan boʻlib, u yerda shialarning yettinchi imomi Muso al-Kozimning qizi Xadicha dafn etilgani taxmin qilinadi. Mashhadda akasi Ali ar-Rida oʻldirilganidan keyin u opa-singillari bilan Kavkazga qochib ketgan. Har ikkala bino bugungi kunda yagona meʼmoriy majmua hisoblanadi.

Ilohiyotshunos Mirzo Abuturab Oxundzoda qabrga tutash hududda dafn etilgan. 1924-yilda ilohiyot olimining qabri poyiga uning vasiyatiga koʻra millioner va xayriyachi Zaynalabdin Tağıyev dafn etilgan, 1990-yilda esa uning qabri ustiga haykal oʻrnatilgan. Bu yerda Tağıyevning qizi Sara va uning birinchi turmush oʻrtogʻi, qatagʻonlar davrida vafot etgan advokat Zeynal Selimxonovlar ham dafn etilgan.

Arxitekturasi
-------------

Ziyoratgohning asosiy konstruksiyasi kvadrat bino shakliga ega. Uzunligi 2,2 metr boʻlgan vestibyul oldinga chiqib turadi. Qabrning tashqi qismi ham, ichki qismi ham toshdan qilingan.

2007-yilda Haydar Aliyev jamgʻarmasi koʻmagida qoʻriqxona kapital taʼmirlangan va arxitektura majmuasi kichik masjid bilan toʻldirilgan.

Havolalar
---------

* Pir Hasan maqbarasi

Manbalar
--------

1. 1 2 3  Abdulvahab Salamzadeh*. Архитектура Азербайджана XVI-XIX вв.*, Baku, 1964 — 52 bet.
2. ↑  „Pir Həsən ziyarətgahı". Министерство культуры Азербайджанской Республики (25-dekabr 2008-yil). Qaraldi: 16-may 2019-yil.
3. ↑  Marat Ibrahimov*. Предпринимательская деятельность Г. З. Тагиева*. Baku: Azernashr, 1990 — 17 bet.
4. ↑  Marat Ibrahimov*. Предпринимательская деятельность Г. З. Тагиева*. Baku: Azernashr, 1990 — 108 bet.
5. 1 2  „"Pir Həsən" ziyarətgah kompleksi".  Государственный комитет по работе с религиозными организациями Азербайджана. 6-avgust 2020-yilda asl nusxadan arxivlandi. Qaraldi: 10-mart 2021-yil.

. Gosudarstvenniy komitet po rabote s religioznimi organizatsiyami Azerbaydjana. Archived from the original on 2020-08-06. Retrieved 2021-03-10.

Adabiyotlar
-----------

* Саламзаде, А. В.*. Архитектура Азербайджана XVI-XIX вв.*. Баку: Издательство Академии наук Азербайджанской ССР, 1964.

* „Pir Həsən ziyarətgahı". Mədəniyyət qəzeti (27-yanvar 2010-yil). Qaraldi: 16-may 2019-yil.
* „Pir Həsən ziyarətgahı". Azərbaycan Respublikası Mədəniyyət Nazirliyi (25-dekabr 2008-yil). Qaraldi: 16-may 2019-yil.
**Al-Jāmiʼah Dār al-Maʼarif al-Islāmiyyah** (bengalcha: *জামেয়া দারুল মা’আরিফ আল্ ইসলামিয়া* , arabcha: ), xalq orasida *Dorul Marif* nomi bilan tanilgan, Bangladeshning Chittagong, Bahaddarhat shahrida joylashgan qavmiy jamiyadir. Sulton Zavq Nadvi madrasa asoschisi boʻlgan birinchi direktori hisoblanadi.

Akademiklar
-----------

Jamiya Dorul Maʼarif talabalarga islomiy taʼlimni dastlabki bosqichdan eng yuqori darajasigacha boʻlgan taʼlimni taklif qiladi. U islomiy bilimlardan tashqari ingliz va bengal tillari, matematika, geografiya, tarix, ijtimoiy fanlar va umumtaʼlim fanlari kabi fanlardan oʻrta darajagacha zamonaviy bilimlarni ham oʻrgatadi.

Shuningdek, muassasa Takmilni (MA) muvaffaqiyatli tamomlagan talabalarga islomshunoslik boʻyicha mutaxassislik darajasini (PhD darajasiga teng) ham taklif etadi.

### Boʻlimlari

Jamiyada quyidagi boʻlimlar mavjud:

* Hifzul Qur’on boʻlimi
* Adab (arab adabiyoti) boʻlimi
* Islom huquqi kafedrasi
* Davat va islomshunoslik kafedrasi
* Arab tili kursi
* Jurnalistika va ommaviy kommunikatsiya kursi

Nashrlar
--------

Jamiya Dorul Maʼarif al-Islomiya bir nechta nashrlarni quyidagi tarzda nashr etadi:

1. *Oylik Al-Haq* (bengal tilidagi oylik jurnal)
2. *Manarus Sharq* (davriy arabcha jurnal)

Manbalar
--------

1. ↑  *Ahmad.* „Islamic-Educationin-Bangladesh--Second-Year-Report".  iiu.edu.pk. Qaraldi: 27-fevral 2020-yil.
2. ↑  Bano, Masooda*. Working Paper No. 13: Allowing for Diversity: State-Madrasa Relations in Bangladesh*. Religions and Development Research Programme, University of Birmingham, UK, 2008. ISBN 978-0-7044-2567-5.
3. ↑  *Halim, Anwar Parvez*. „Qaumi Islami University: Yet another scam". *Probe News Magazine* (13-sentyabr 2011-yil).
4. ↑  „Archived copy". 5-sentyabr 2011-yilda asl nusxadan arxivlandi. Qaraldi: 17-iyun 2011-yil.

Havolalar
---------

* Dunyo boʻylab Darul Ulums, Jamiyas va Qaumi madrasalari
{{Multiple issues


}}
Joriyalar bosqinchilik va urushlarda asirga olingan yoki islomiy boʻlmagan mamlakatlardan qul savdogarlari tomonidan oʻgʻirlab ketilgan qul ayollarga berilgan ism. Joriyalik yoki ayol qullar tarixi bu islomdan oldingi davrga borib taqaladi. Ayol qullar umuman quldorlik odamlarning ovchilar jamiyatidan dehqonchilik jamiyatiga oʻtishi bilan yuzaga kelgan. Qishloq xoʻjaligi jamiyati bilan oʻlja olish uchun odamlar oʻrtasida urushlar koʻpaya boshladi. Qul ayollar bu urushlarda qoʻlga kiritilgan oʻlja turlaridan biri boʻlib, ular hech qanday koʻchar mulkdan farq qilmagan va oʻz xoʻjayinlarining barcha xizmatlarini bajarishga majbur boʻlgan.
Ayolning qul boʻlishi uchun urushda asirga olinishi yoki qul ota-onadan boʻlishi kifoya edi. Baʼzida ayollar erlarining jinoyatlari uchun toʻlov sifatida qul boʻlishgan. Shumer jamiyatida qul ayollar uy yumushlarida yoki dalada foydalanilgan. Ayol qul savdosi daromadli savdo sifatida koʻrilgan. Qadimgi yunon jamiyatidagi ayollar uchun bu biroz qiyinroq edi. Qadimgi yunon jamiyatida qul ayollar ogʻir uy yumushlarini bajarishga majbur boʻlgan. Ular uy egalarining barcha istaklarini soʻzsiz bajarishlari kerak edi. Rimda asirlarning qizlari, nikohsiz tugʻilgan qizlar, koʻchada qolgan qizlar qul sifatida foydalanilgan. Erkak qullar konda ishlashga va ogʻir yumushlarga majburlangan. Ko‘pchilik qul ayollar fohishalikka o‘rgatilgan. Erkin ayollardan ajralish uchun ular sochlarini elkalariga tushirishlari kerak edi. Eng baxtli qullar ozod qilingan erkak qullarga turmushga chiqqanlar. Arab jamiyatida qul ayollar kanizaklar deb atalgan. Islomdan oldin mavjud boʻlgan kanizak tizimi islom bilan oʻz mavqeini saqlab qoldi. Biroq huquqiy cheklovlar joriy etildi. Usmonlilar joriyalar saroyda muhim o‘rin tutgan joriyalar zarur tayyorgarlikdan o‘tib, saroyga olib kelingan. Saroydagi joriyalar musulmon boʻlmagan ayollar edi. Musulmon ayolni saroyga qul sifatida qabul qilishmagan.
**Aleksey Alekseyevich Karayev** (22-dekabr 1950-yil, Kattaqoʻrgʻon) – rassom, grafik rassom, haykaltarosh, rassomlik sanʼati va estrada sanʼati ustasi, yozuvchi, „Nano-shahar-poligon" romani, „Nano-Bumerang" romani muallifi.

Hayoti
------

Karayev 1950-yilda Oʻzbekiston SSR Kattaqoʻrgʻon shahrida tugʻilgan. Otasi viloyat ipakchilik xoʻjaligi direktori, ikki urush – fin va Ulugʻ vatan urushi qatnashchisi, onasi fizika-matematika oʻqituvchisi, akasi monumental rassom, singlisi teatr rassomi. Bolaligi Kattaqoʻrgʻonda oʻtgan, oʻrta maktabni shu yerda tamomlagan. Shundan soʻng Dushanbedagi rassomlik maktabi va Toshkentdagi rassomlik institutida oʻqigan, koʻp yillar davomida Solnechnogorskdagi Senej koʻli boʻyida joylashgan „Senej" Butunittifoq ijod uyiga tashrif buyurgan. Moskvadagi ustaxonalarni ijaraga olgan va 1991-yilda oilasi bilan Moskvaga koʻchib ketgan.

1991–1993-yillarda 31-qavatdagi CMEA binosida ustaxonada ishlagan. 1993-yil kuzida u Oq uy va Kreml oʻrtasidagi qarama-qarshilik paytida Makashitlar tomonidan vayron qilingan. Oʻsha paytda studiyada boʻlgan rasmlar qaytarib boʻlmaydigan darajada yoʻqolgan.

1992–1994-yillarda „Virtuoz" ijodiy jamgʻarmasi prezidenti, 1992–1996-yillarda Radisson SAS Slavyanskaya mehmonxonasi sanʼat galereyasi prezidenti boʻlib faoliat yuritgan.

Moskva, Italiya, Lyuksemburg, Germaniyadagi shaxsiy koʻrgazmalar va birinchi toʻrtta rasm Sovet davrida Gollandiya muzeyida qoldi.

Karayevning „Nanotexnologiyani isbotlovchi zamin" romani nanotexnologiya olami haqidagi ilmiy-fantastik roman boʻlib, unda haqiqat koʻpincha ilmiy fantastikadan ustun turadi. Romanda juda koʻp nanotexnologiyalar qoʻllaniladi va tasvirlanadi. Nanotexnologiyalar bilan tanish boʻlgan odamlar kitobda tasvirlangan nanotexnologiyalarning baʼzilari allaqachon mavjud boʻlib, omma uchun mavjud ekanligini bilishlari mumkin.

Tafsilotlarni tavsiflashda Rusnano korporatsiyasi mutaxassislari bilan maslahatlashuvlardan foydalanilgan. Roman 2010-yil yanvar oyida nashr etilgan.

Manbalar
--------

1. ↑  Vistavki „Neulovimaya realnost (Iskusstvo s nanotexnologiyami)", Ofitsialniy blog Rosnano
2. ↑  „Выставки «Неуловимая реальность (Искусство с нанотехнологиями)», Репортаж Роснано на Youtube". 2016-yil 11-sentyabrda asl nusxadan arxivlangan. Qaraldi: 2017-yil 30-sentyabr.
3. ↑  „Выставки «Неуловимая реальность (Искусство с нанотехнологиями)», Репортаж Телеканала Подмосковье" (deadlink). 2013-yil 12-oktyabrda asl nusxadan arxivlangan. Qaraldi: 2012-yil 14-aprel.
4. ↑  Vistavki „Neulovimaya realnost (Iskusstvo s nanotexnologiyami)", Blog A. B. Chubaysa
5. ↑  „Vistavki „Neulovimaya realnost", Reportaj s sayta Goslyudi". 2012-yil 10-mayda asl nusxadan arxivlangan. Qaraldi: 2023-yil 17-sentyabr.